**3ο ΓΥΜΝΑΣΙΟ ΦΛΩΡΙΝΑΣ**

**ΘΕΜΑ: Ενημέρωση για την «Ηλεκτρονική Αίτηση Εγγραφής –Δήλωση Προτίμησης», μαθητών/τριών για το σχολικό έτος 2020-2021.**

ΣΧΕΤ: 1) Η με αρ. πρωτ. Φ1α/80206/Δ4/21-5-2019 εγκύκλιο του ΥΠΑΙΘ.

Οι μαθητές/τριες που επιθυμούν **να εγγραφούν, να ανανεώσουν την εγγραφή τους ή να μετεγγραφούν** σε οποιαδήποτε τάξη Δημοσίων Ημερησίων και Εσπερινών ΓΕΛ.-ΕΠΑ.Λ. για το σχολικό έτος 2019-2020, **υποβάλλουν Ηλεκτρονική Αίτηση Εγγραφής - Δήλωση Προτίμησης», μέσω της εφαρμογής e-εγγραφές** στην ηλεκτρονική διεύθυνση: <https://e-eggrafes.minedu.gov.gr>, συμπληρώνοντας όλα τα απαραίτητα στοιχεία, **από τη 18η Ιουνίου 2020 και ώρα 09:00 έως την 2η Ιουλίου 2020 και ώρα 23:59.**

Στην περίπτωση ανήλικων μαθητών/τριών την ηλεκτρονική δήλωση προτίμησης καταθέτουν οι γονείς/κηδεμόνες τους. Επισημαίνεται ότι αναφορικά με τα Γυμνάσια, Ηλεκτρονική Αίτηση υποβάλλουν οι γονείς/κηδεμόνες των ανήλικων μαθητών οι οποίοι φοιτούν τη **Γ’ Τάξη** κατά το τρέχον σχολικό έτος 2019-20.

**Για την είσοδο στην εφαρμογή e-εγγραφές**, είναι απαραίτητοι οι **κωδικοί ΓΓΠΣ (taxis).** Στην περίπτωση ανήλικου/ης μαθητή/τριας ή ενήλικου προστατευόμενου μέλους το οποίο δε διαθέτει **κωδικούς ΓΓΠΣ (taxis)**, χρησιμοποιούνται αποκλειστικά οι **κωδικοί ΓΓΠΣ (taxis)** του γονέα ή κηδεμόνα ή του κατά το νόμο υπεύθυνου αντίστοιχα που έχει καταχωριστεί στο Πληροφοριακό Σύστημα Myschool.

Στην περίπτωση αυτή, απαιτείται αποδεικτικό έγγραφο δημόσιας αρχής για την ολοκλήρωση της εγγραφής τους στο σχολείο.

**Επίσης, στην περίπτωση κατά την οποία οι αιτούντες/αιτούσες κηδεμόνες ή ενήλικοι/ες μαθητές/τριες δεν διαθέτουν** **κωδικούς ΓΓΠΣ (taxis) οφείλουν να προβούν σε όλες τις απαραίτητες ενέργειες προκειμένου να τους αποκτήσουν έγκαιρα.**

**Εφιστάται η προσοχή, σε περίπτωση γονέων/κηδεμόνων των οποίων τα ατομικά στοιχεία αναγράφονται στο ΓΓΠΣ (taxis) με λατινικούς χαρακτήρες, να ενημερώσουν τον Δ/ντή της σχολικής μονάδας προκειμένου ο τελευταίος να καταχωρίσει τα παραπάνω στοιχεία στο ΠΣ Myschool στο πεδίο: “κηδεμόνας e–eggrafes”, όπως εμφανίζονται στο ΓΓΠΣ (taxis).**

Οι Διευθυντές/ντριες των Γυμνασίων, Γενικών Λυκείων ή Επαγγελματικών Λυκείων διευκολύνουν τους κηδεμόνες που δηλώνουν αδυναμία να υποβάλουν μόνοι τους την Ηλεκτρονική Αίτηση. **Η Ηλεκτρονική Αίτηση υποβάλλεται από τον κηδεμόνα που έχει δηλωθεί στο πληροφοριακό σύστημα Μyschool**.

Οι αιτούντες/αιτούσες κατά την είσοδό τους στην εφαρμογή e-εγγραφές θα έχουν τη δυνατότητα να ενημερώνονται για τις τάξεις, τα μαθήματα επιλογής, την ομάδα προσανατολισμού των ΓΕΛ., τους τομείς και τις ειδικότητες των ΕΠΑΛ. στις οποίες δικαιούνται να εγγραφούν.

Κατά την υποβολή της Ηλεκτρονικής Αίτησης καταχωρίζονται **απαραίτητα** τα παρακάτω στοιχεία:

* Το e-mail του κηδεμόνα ή του/της ενήλικου/-ης μαθητή/-τριας
* Το μητρώνυμο του κηδεμόνα ή του/της ενήλικου/ης μαθητή/τριας

**Για τα ΓΕ.Λ.:**

* Επιλογή Ημερήσιου ή Εσπερινού ΓΕ.Λ.
* Η τάξη στην οποία θα φοιτήσουν οι μαθητές/τριες το επόμενο σχολικό έτος
* Επιλογή ξένης γλώσσας (Α΄ Λυκείου)
* Επιλογή Ομάδας Προσανατολισμού (Β΄ και Γ΄ Λυκείου)

**Για τα ΕΠΑ.Λ.:**

* Η τάξη στην οποία θα φοιτήσουν οι μαθητές/τριες το επόμενο σχολικό έτος
* Ο τομέας της Β’ Τάξης ή η ειδικότητα της Γ Τάξης ημερήσιων και εσπερινών ΕΠΑ.Λ.
* Η επιλογή έως τριών (3) ΕΠΑ.Λ.

**Κοινά (ΓΕ.Λ. – ΕΠΑ.Λ):**

* Το σχολείο τελευταίας φοίτησης καθώς και το έτος τελευταίας φοίτησης
* Ο Αριθμός Μητρώου (Α.Μ.) μαθητή/τριας (ο οποίος αναγράφεται στον έλεγχο προόδου, στο Ατομικό Δελτίο μαθητή)
* Η ημερομηνία γέννησης του/της μαθητή/τριας
* Από ποιον/-α καταχωρίζεται η Ηλεκτρονική Αίτηση
* Ο αριθμός του κινητού ή του σταθερού τηλεφώνου του/της κηδεμόνα ή του/της μαθητή/τριας

***Σημειώνεται ότι:***

* **Η Ηλεκτρονική Αίτηση επέχει θέση Υπεύθυνης Δήλωσης του ν. 1599/1986 (Α ́ 75).**
* Οι αιτούντες/σες, οι οποίοι/ες δηλώσουν Τάξη/Τομέα/Ειδικότητα στην οποία δεν έχουν δικαίωμα να εγγραφούν σύμφωνα με τις κείμενες διατάξεις, δεν έχουν τη δυνατότητα να ολοκληρώσουν τη διαδικασία υποβολής στην ηλεκτρονική πλατφόρμα e-eggrafes.
* Για να είναι δυνατή η ταυτοποίηση ενός μαθητή/τριας και η ολοκλήρωση της διαδικασίας υποβολής της αίτησής του στην ηλεκτρονική πλατφόρμα e-eggrafes, ο/η αιτών/ούσα θα πρέπει να γνωρίζει τον Αριθμό Μητρώου (Α.Μ.) του μαθητή/τριας, και η ημερομηνία γέννησής του/της να είναι ορθά καταχωρισμένη στο ΠΣ myschool.
* Η ημερομηνία γέννησης του/της να είναι ορθά καταχωρημένη στο ΠΣ myschool.
* **Οι μαθητές/τριες, που επιθυμούν να φοιτήσουν σε ΓΕ.Λ., δεν δηλώνουν σχολείο προτίμησης στην εφαρμογή e-eggrafes, αλλά τοποθετούνται σύμφωνα με απόφαση του/της Διευθυντή/ντριας Δευτεροβάθμιας Εκπαίδευσης ανάλογα με την περιοχή της μόνιμης κατοικίας τους. Σε περίπτωση που οι περιοχές των σχολείων δεν μπορούν να καθοριστούν στο πλαίσιο της δικαιοδοσίας ενός/μίας μόνο Διευθυντή/ντριας Δευτεροβάθμιας Εκπαίδευσης, καθορίζονται με απόφαση του αρμόδιου Περιφερειακού Διευθυντή Εκπαίδευσης.**
* Οι κηδεμόνες των ανήλικων μαθητών/τριών και οι ενήλικοι/ες μαθητές/τριες πρέπει να γνωρίζουν ότι **η κατανομή τους σε ΕΠΑ.Λ.** θα γίνει με βάση τη σειρά προτίμησης που δηλώθηκε και θα γίνει σε Τάξεις, Τομείς και Ειδικότητες που πληρούν τις προϋποθέσεις λειτουργίας τους.
* Μετά την οριστική κατανομή τους σε συγκεκριμένο ΓΕ.Λ ή ΕΠΑ.Λ. οι ενδιαφερόμενοι/-ες θα ενημερωθούν **μέσω της εφαρμογής e-eggrafes** στην ηλεκτρονική διεύθυνση: [**https://e-eggrafes.minedu.gov.gr**](https://e-eggrafes.minedu.gov.gr) **και λαμβάνοντας υπόψη την εξαιρετικά επείγουσα ανάγκη να αντιμετωπιστούν οι άμεσοι κίνδυνοι από τη διάδοση του νέου κορωνοϊού COVID-19 οφείλουν να αποστείλουν Υπεύθυνη Δήλωση μέσω της ιστοσελίδας του** [**https://www.gov.gr/**](https://www.gov.gr/)**. και τα απαραίτητα δικαιολογητικά μέσω ηλεκτρονικού ταχυδρομείου στη σχολική μονάδα ή να παρουσιαστούν, κατόπιν συνεννόησης, για την οριστική εγγραφή, ανανέωση εγγραφής ή μετεγγραφή τους προσκομίζοντας όσα δικαιολογητικά απαιτούνται κατά περίπτωση:**

**α. Για τα ΓΕ.Λ. μέχρι την έναρξη των μαθημάτων**

**β. Για τα ΕΠΑ.Λ. από την 6η Ιουλίου έως την 10η Ιουλίου 2020 ηλεκτρονικά και με φυσική παρουσία . από την 6η Ιουλίου έως την 10η Ιουλίου 2020 κατά τις ημέρες θερινής εφημερίας των σχολικών μονάδων.**

* Στην περίπτωση κατά την οποία μαθητής/τρια αιτήθηκε τμήμα που δεν πληροί τις προϋποθέσεις λειτουργίας (π.χ. ολιγομελές) και το οποίο χρειάζεται έγκριση για να λειτουργήσει, αναμένει νεότερη ενημέρωση μέσω της εφαρμογής e-eggrafes μετά τη 14η Ιουλίου 2020. Αν το τμήμα δεν εγκριθεί, οι μαθητές/τριες, που κατανεμήθηκαν σε αυτά, θα πρέπει να κάνουν νέα αίτηση εγγραφής από τη 2η έως την 11η Σεπτεμβρίου στα υπάρχοντα/διαμορφωμένα τμήματα, **μέσω της εφαρμογής e-eggrafes**.
* Στην περίπτωση κατά την οποία μαθητές/τριες που υποβάλλουν αίτηση σε τάξη, τμήμα, ή ειδικότητα είναι περισσότεροι/ες από τον αριθμό μαθητών/τριών που μπορεί να εξυπηρετήσει η σχολική μονάδα, πραγματοποιείται δημόσια κλήρωση ώστε να καλυφθεί ο προβλεπόμενος ανώτατος αριθμός μαθητών/τριών ανά τάξη. Ειδικότερα, η κλήρωση:
  + για την Α΄ τάξη διεξάγεται μεταξύ όλων των μαθητών/τριών οι οποίοι/ες έχουν κατανεμηθεί στη συγκεκριμένη σχολική μονάδα
  + για τη Β΄, Γ’ και Δ΄ τάξη ΕΠΑ.Λ. διεξάγεται μόνο μεταξύ των μαθητών/-τριών που προέρχονται από άλλη σχολική μονάδα για τις θέσεις που δεν έχουν ήδη καλυφθεί από τους μαθητές/τριες που φοιτούσαν το προηγούμενο σχολικό έτος στο συγκεκριμένο ΕΠΑΛ
* Στην εξαιρετική περίπτωση κατά την οποία μαθητής/τρια **δεν κατανεμήθηκε σε κανένα ΕΠΑ.Λ.,** η διαδικασία κατανομής του/της θα γίνει από την οικεία Διεύθυνση Δευτεροβάθμιας Εκπαίδευσης, στην οποία απευθύνεται έως την 10η Ιουλίου, όπου ο Διευθυντής Δευτεροβάθμιας Εκπαίδευσης προτείνει την εγγραφή του/της σε υπάρχοντα τμήματα.
* Οι μαθητές/τριες ή οι κηδεμόνες αυτών που συναντούν δυσκολία στη συμπλήρωση των απαραίτητων στοιχείων στην εφαρμογή e-eggrafes μπορούν να απευθύνονται **στο Help Desk της εφαρμογής στα τηλέφωνα επικοινωνίας που βρίσκονται στην αρχική σελίδα της πλατφόρμας e-eggrafes (ΓΕ.Λ.: 2103443911, ΕΠΑ.Λ.: 2103443913)** ή με e-mail μέσω της σελίδας «Επικοινωνία» της πλατφόρμας e-εγγραφές, εφόσον συνδεθούν, επιλέγοντας **απαραίτητα** τύπο σχολείου (ΓΕ.Λ. ή ΕΠΑ.Λ.). Επίσης, μπορούν να απευθύνονται στην πλησιέστερη σχολική μονάδα (Γυμνάσιο, ΓΕ.Λ.-ΕΠΑ.Λ.) της κατοικίας τους τις ώρες λειτουργίας της εκτός των ημερών και ωρών που διενεργούνται οι Πανελλαδικές Εξετάσεις.
* Τα στοιχεία που συμπληρώνονται στην εφαρμογή και είναι απαραίτητα για την ολοκλήρωση της εγγραφής, κατατίθενται και ελέγχονται από τον/τη Διευθυντή/ντρια του ΓΕ.Λ. – ΕΠΑ.Λ. στο οποίο κατανεμήθηκαν οι μαθητές/τριες.
* **Οι αιτούντες/σες έχουν τη δυνατότητα τροποποίησης της Ηλεκτρονικής Αίτησής τους ή διαγραφής και υποβολής νέας όσο η ηλεκτρονική πλατφόρμα e-eggrafes δέχεται Ηλεκτρονικές Αιτήσεις και σε κάθε περίπτωση όχι μετά την τοποθέτηση/κατανομή σε σχολική μονάδα.** Μετά την κατανομή δυνατότητα διαγραφής της Ηλεκτρονικής Αίτησης υφίσταται μόνο σε εξαιρετικές περιπτώσεις (π.χ. μη έγκυρη αίτηση, αλλαγή τομέα - ειδικότητας ΕΠΑΛ, μη έγκριση ολιγομελούς κ.λπ.) με Υπεύθυνη Δήλωση α) για τα ΓΕΛ προς την αρμόδια Διεύθυνση του ΥΠΑΙΘ ([egelhelp@minedu.gov.gr](mailto:egelhelp@minedu.gov.gr)) και β) για τα ΕΠΑΛ. προς τον/τη Διευθυντή/ντρια του σχολείου που έχει κατανεμηθεί προκειμένου να του/της ενεργοποιήσει τη δυνατότητα διαγραφής. Με την παραπάνω ενεργοποίηση, ο/η μαθητής/τρια/κηδεμόνας μπορεί να διαγράψει ο/η ίδιος/α την Ηλεκτρονική Αίτηση. Μετά τη διαγραφή της Ηλεκτρονικής Αίτησής του/της, ο μαθητής/τρια /κηδεμόνας, πρέπει να υποβάλει εκ νέου Ηλεκτρονική Αίτηση στην αμέσως επόμενη περίοδο εγγραφών. (Περισσότερες πληροφορίες θα βρείτε στο Εγχειρίδιο Χρήσης).
* Στην περίπτωση ανήλικων ή ενήλικων μαθητών/-τριών οι οποίοι/-ες φιλοξενούνται σε **Κέντρα Κοινωνικής Πρόνοιας** με εισαγγελική παραγγελία ή δικαστική απόφαση, την Ηλεκτρονική Αίτηση υποβάλλει ο ασκών την επιμέλεια ή ο κατά τον νόμο υπεύθυνος.
* Οι Διευθυντές/ντριες που υποβάλλουν Ηλεκτρονικές Αιτήσεις σχετικά με τις ανωτέρω περιπτώσεις, καθώς και οι έχοντες/έχουσες την επιμέλεια παιδιών ή οι κατά τον νόμο υπεύθυνοι/-ες, πρέπει να απευθύνονται στο **helpdesk** της εφαρμογής για την ενεργοποίηση της δυνατότητας υποβολής Ηλεκτρονικών Εγγραφών για μαθητές/τριες των οποίων δεν είναι κηδεμόνες.
* Για να δείτε με κάθε λεπτομέρεια τι περιγράφει η εγκύκλιος του ΥΠΑΙΘ, πρέπει να πληκτρολογήσετε τη σχετική εγκύκλιο με αρ. πρωτ. Φ1α/80206/Δ4/21-5-2019.

# 

ΑΠΟ ΤΗΝ ΔΙΕΥΘΥΝΣΗ ΤΟΥ ΣΧΟΛΕΙΟΥ